钦定古今图书集成/明伦汇编/闺媛典/第336卷 > 汪氏女
## 钦定古今图书集成/明伦汇编/闺媛典/第336卷 > 汪氏女

按《全椒县志》：汪氏女，别驾西村长女。有夙慧，通经史，
能习《性理纲鉴》诸书，善属文，工对偶。西村顾其子，出
一对曰：“笋脱斑衣新气象。”即应声曰：“橘披黄甲老精
神。”一日又出一对云：“吹箫楼上高低应。”随答曰：“烛点
窗前内外明。”“又一日自出首句索西村，对曰：‘针刺纸
窗，引入清风一线’。”西村曰：“竹穿茅屋，透来红日三竿。”
因述以语。唐荆川、王龙溪辈，皆云出优于对，谓针孔
定于一线，而竹则不止三竿也。后适吴氏，夫早亡，无
子，养其侄正蒙之子为孙，则又不独长于文艺而已。